Ελληνικός Διαστημικός Οργανισμός

Ο **Ελληνικός Διαστημικός Οργανισμός** (**ΕΛΔΟ**) ήταν οργανισμός που λειτουργούσε ως ΝΠΔΔ. Ιδρύθηκε το 2017 από την τότε κυβέρνηση του ΣΥΡΙΖΑ και είχε ως στόχο την εξειδίκευση και υλοποίηση της πολιτικής της Ελλάδας στο διάστημα και τη διαχείριση εθνικών έργων που αφορούν σε διαστημικές τεχνολογίες. Είχε έδρα στη Αθήνα και ελεγχόταν από το Υπουργείο Ψηφιακής Πολιτικής, Τηλεπικοινωνιών και Ενημέρωσης (ΨΗΠΤΕ). Τον Αύγουστο του 2019 ο ΕΛΔΟ καταργήθηκε και ως καθολικός του διάδοχος συστάθηκε το **[[Ελληνικό Κέντρο Διαστήματος]]**.

Πρώτος πρόεδρος του ΕΛΔΟ ορίστηκε ο ακαδημαϊκός και αστροφυσικός Δρ. Σταμάτης Κριμιζής, ο οποίος ωστόσο υπέβαλε την παραίτησή του σχεδόν έναν μήνα μετά τον ορισμό του  του οργανισμού κάνοντας λόγο στην επιστολή του για υπουργικές αποφάσεις που καθιστούν τον οργανισμό μια μη αξιόπιστη γραφειοκρατική δομή που θα μπορούσε να γίνει υποχείριο οποιουδήποτε πολιτικού προϊστάμενου και καταγγέλλοντας προσπάθεια καθαρής χειραγώγησης του ΕΛΔΟ προς προκαθορισμένες κατευθύνσεις και προώθηση δράσεων χωρίς αξιολόγηση, χωρίς αξιοκρατία και μακριά από τα διεθνή πρότυπα. Ο επόμενος πρόεδρος του ΕΛΔΟ ήταν ο Χριστόδουλος Πρωτοπαπάς.

## Αποστολή
Καθήκοντα του οργανισμού ήταν η αναζήτηση, προώθηση και η διαχείριση προγραμμάτων και έργων σχετικά με τις διαστημικές δραστηριότητες σε όλους τους τομείς, η αξιοποίηση της διαστημικής πολιτικής, οι συνεργασίες με τον δημόσιο και τον ιδιωτικό τομέα για την ανάπτυξη της διαστημικής τεχνολογίας, ο συντονισμός και η συνεργασία των εθνικών εκπροσώπων στον τομέα του διαστήματος και των εφαρμογών του, η ανάπτυξη ευρωπαϊκών και διεθνών συνεργασιών, η ανταλλαγή και σύνθεση γνώσεων, καινοτομίας και δράσεων προκειμένου να μεγιστοποιηθεί η ανταποδοτική συμμετοχή της Ελλάδας στο τομέα καθώς και η σχεδίαση προγραμμάτων για την εξυπηρέτηση εθνικών, επιστημονικών, επιχειρησιακών και αναπτυξιακών αναγκών. Επίσης η αξιοποίηση της διαστημικής τεχνολογίας για την ανάπτυξη της βιομηχανίας καθώς και η σχεδίαση και η υλοποίηση δράσεων για την κατανόηση των διαστημικών δραστηριοτήτων και εφαρμογών είναι μερικοί από τα πρωταρχικά καθήκοντα του οργανισμού.

## Συνεργασίες
Ο ΕΛΔΟ είχε συνάψει συμφωνίες συνεργασίας με εθνικούς ή διεθνείς οργανισμούς. Μερικές από αυτές παρουσιάζονται παρακάτω στον πίνακα:

(Η παύλα "–" σημαίνει πως η παρούσα πηγή δεν καλύπτει αυτή τη πληροφορία.)

## Προγράμματα

### Εθνικό πρόγραμμα μικροδορυφόρων
Επρόκειτο για σχεδιαζόμενο πρόγραμμα προς την κατασκευή, εκτόξευση και λειτουργία συστοιχίας έντεκα μικροδορυφόρων για την παρατήρηση της Γης και την παραγωγή «ποιοτικών» και υψηλής ανάλυσης «ανοικτών» διαστημικών δεδομένων. Εντασσόταν στο πλαίσιο της «Εθνικής Ψηφιακής Στρατηγικής 2016-2021» του Υπουργείο ΨΗΠΤΕ, το οποίο ενέκρινε την πρόταση έργου της *Γενικής Γραμματείας Τηλεπικοινωνιών και Ταχυδρομείων* του Υπουργείου στις 13 Απριλίου 2018, και το χρηματοδότησε με 23,9 εκατ. ευρώ από ευρωπαϊκούς πόρους.

Συγκεκριμένα, οι στόχοι, σύμφωνα με σχετική δημοσίευση της Ελληνικής Κυβέρνησης:

Θα υλοποιούταν εξ’ ολοκλήρου στην Ελλάδα με την συνεργασία τεσσάρων ελληνικών πανεπιστημίων (Πατρών, Πελοποννήσου, Αιγαίου και Θράκης) και την Ελληνική Αεροπορική Βιομηχανία (ΕΑΒ), με τη συμμετοχή και συνδρομή του *si-Cluster* και του *Ερευνητικού Κέντρου «Αθηνά»*. Θα χρηματοδοτόυταν από το ΕΣΠΑ (Επιχειρησιακό Πρόγραμμα «Ανταγωνιστικότητα, Επιχειρηματικότητα και Καινοτομία 2014-2020») με την συμμετοχή εκ μέρους των προαναφερθέντων πανεπιστημίων πάνω από 45 ερευνητών.

## Κατάργηση
Στις 9 Αυγούστου 2019 με το Νόμο 4623/2019, ο ΕΛΔΟ καταργήθηκε από τη νεοεκλεγείσα κυβέρνηση Κυριάκου Μητσοτάκη. Στη θέση της ιδρύθηκε το Ελληνικό Κέντρο Διαστήματος ως καθολικός διάδοχος του ΕΛΔΟ.

## Πηγές


Κατηγορία:Δημόσιες υπηρεσίες της Ελλάδας